Diari Oficial de la Generalitat Valenciana


Sumari del DOGV 6042, del 24-06-2009 (2009/7333)

RESOLUCIÓ de 29 d'octubre de 2008, de la Direcció General per al Canvi Climàtic, per la qual s'atorga a l'empresa Saturnino Adell e hijos, SA, l'autorització ambiental integrada per a una instal·lació de transformació de subproductes de categoria 3 al terme municipal de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7333


Data del document
:   29-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 29 d'octubre de 2008, de la Direcció General per al Canvi Climàtic, per la qual s'atorga a l'empresa Saturnino Adell e hijos, SA, l'autorització ambiental integrada per a una instal·lació de transformació de subproductes de categoria 3 al terme municipal de Castelló de la Plana. [2009/7333]  
Vistos els documents que consten en l'expedient 246/06 IPPC, instruït a instància de l'empresa Saturnino Adell e hijos, SA, a fi d'obtenir l'autorització ambiental integrada per a una instal·lació de transformació de subproductes de categoria 3, s'emet aquesta resolució de conformitat amb els següents  
Antecedents de fet  
Primer. Amb data 22 de desembre de 2006 Enrique Chinillach Orts, en nom de la mercantil Saturnino Adell e hijos, SA, amb CIF A-12226270 i domicili social al quilòmetre 3 de la carretera de Borriol a Castelló, va presentar a la Conselleria de Territori i Habitatge una sol·licitud d'autorització ambiental integrada per a una instal·lació de transformació de subproductes de categoria 3, que es detalla en l'annex I.  
A la sol·licitud s'adjunta una còpia de l'informe de compatibilitat urbanística emés per l'Ajuntament de Castelló de la Plana amb data 7 d'agost de 2006.  
Segon. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre la suficiència de la documentació que acompanyava la sol·licitud.  
Tercer. Els dies 6 d'agost i 27 de setembre de 2007, la Conselleria de Medi Ambient, Aigua, Urbanisme i Habitatge va requerir nova documentació a l'empresa, la qual va ser presentada, respectivament, els dies 3 d'octubre i 8 de novembre de 2007.  
Quart. Amb data 28 d'agost de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5586).  
Durant el període d'informació pública no es van presentar al·legacions al projecte, ni en aquesta Conselleria ni en l'Ajuntament de Castelló de la Plana, i així consta en l'expedient certificat de la informació pública.  
Cinqué. Una vegada transcorregut el termini d'informació pública, amb data 26 de novembre de 2007 es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Sisé. D'acord amb el que disposa l'article 18 de la Llei 16/2002, l'expedient es va remetre a l'Ajuntament de Castellón de la Plana, amb data 26 de novembre de 2007, i com que no va emetre cap informe sobre els aspectes de la seua competència en el termini de 30 dies des de la recepció, es van prosseguir les actuacions.  
Seté. Amb data 11 gener de 2008 es va incorporar a l'expedient l'informe emés per la Conselleria d'Agricultura, Pesca i Alimentació, en matèries de la seua competència, en el qual s'indica que la instal·lació té autorització per al tractament i transformació de subproductes animals no destinats al consum humà de la categoria 3.  
Huité. Amb data 26 de febrer de 2008 es va sol·licitar a la Confederació Hidrogràfica del Xúquer un informe en relació amb l'abocament zero que acredita l'empresa.  
Nové. Amb data 25 de març de 2008 es va requerir a l'empresa documentació complementària aclaridora, la qual es va presentar el dia 10 d'abril de 2008.  
Deu. Amb data 1 d'abril de 2008 es va incorporar a l'expedient l'informe emés per l'Entitat de Sanejament d'Aigües en matèries de la seua competència.  
Així mateix es van incorporar a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Onze. Amb data 25 de juliol de 2008 l'empresa va presentar documentació addicional, a requeriment d'aquesta Conselleria.  
Dotze. Amb data 3 de setembre de 2008 la Confederació Hidrogràfica del Xúquer va emetre un informe favorable en matèries de la seua competència.  
Tretze. Amb data 27 d'octubre de 2008 la empresa va manifestar la seua conformitat amb la proposta de resolució d'autorització ambiental integrada.  
Catorze. Amb data 28 d'octubre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 246/06 IPPC de sol·licitud d'autorització ambiental integrada, promoguda per Saturnino Adell e hijos, SA.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.2 de l'annex 1 de la Llei 2/2006.   
Segon. L'expedient s'ha tramitat d'acord amb el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc conferides, resolc:  
Primer  
Concedir a Saturnino Adell e hijos, SA, l'autorització ambiental integrada per a una instal·lació de transformació de subproductes de categoria 3, ubicada al quilòmetre 3 de la carretera de Borriol (Castelló de la Plana), d'acord amb el projecte de sol·licitud d'autorització ambiental integrada, de desembre de 2006, subscrit per Jordi Casanova Gilabert, que queda inscrita en el Registre General d'Instal·lacions IPPC de la Comunitat Valenciana amb el número 336-08/AAI/CV, condicionada al compliment dels requisits següents:  
11. Emissions atmosfèriques  
1.1. Valors límit d'emissió  
S'inclouen en aquesta autorització els focus d'emissió següents:  
  
Els valors límit d'emissió de contaminants en el llavador de gasos són els següents:  
  
En el termini de sis mesos des de la concessió d'aquesta autorització, caldrà presentar una analítica de les emissions atmosfèriques generades en el llavador de gasos, realitzada per una entitat col·laboradora en matèria de qualitat ambiental. En el cas que els mesuraments de partícules i HF sigen inferiors al 5% dels valors límit expressats en la taula anterior, no serà necessari el mesurament d'aquests paràmetres en controls posteriors.  
Els valors límit d'emissió de contaminants en la caldera són els següents:  
  
Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K) per als gasos de combustió en base seca i un contingut d'oxigen del 8% de O2.  
1.2. Control de les emissions  
La periodicitat mínima de control de les emissions en els focus canalitzats per part d'una entitat col·laboradora en matèria de qualitat ambiental en cada focus és la següent, segons el cabal emés:  
  
Les condicions de presa de mostres i expressió de resultats que s'han de complir són les següents:  
a) Punts de presa de mostres: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una dispersió correcta dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior a 200 °C.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
2. Soroll  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, almenys cada cinc anys s'ha de fer una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica, d'acord amb l'article 37 d'aquesta llei.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i pels informes complets d'aquestes.  
3. Olors  
Quan l'òrgan competent ho considere necessari, podrà requerir al titular de la instal·lació la realització d'una avaluació de la molèstia per les olors que genera, mitjançant el mesurament de les unitats d'olor, d'acord amb la norma UNE-EN 13365, i a les zones residencials d'afecció, el percentil 98 de les mitjanes horàries al llarg d'un any s'ha de limitar a cinc unitats d'olor.  
4. Abocaments  
Cal actuar segons el que s'ha especificat en el projecte, de manera que es garantisca la inexistència d'abocament d'aigües residuals, industrials i domèstiques al domini públic hidràulic (abocament zero).  
Per a garantir l'abocament zero, en el termini de tres mesos des de la concessió d'aquesta autorització, caldrà presentar un certificat, firmat pel tècnic competent i subscrit pel col·legi oficial corresponent, que justifique la impermeabilitat i l'estanquitat de les basses de decantació i de les seues conduccions.  
El titular ha de mantenir tots els abocaments de les aigües residuals industrials i domèstiques generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
El titular de l'activitat està obligat a fer el manteniment adequat de les basses o depòsits d'acumulació de les aigües residuals, de manera que en quede assegurada la impermeabilitat i l'estanquitat al llarg del temps.  
La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe o indirecte, al domini públic hidràulic.  
Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
  
\* \* \* \* \*  
La empresa ha d'elaborar un pla d'adequació de l'abocament amb la finalitat de mantenir els abocament per sota dels límits d'abocament establits, el qual ha de ser validat per l'Entitat de Sanejament d'Aigües.  
L'empresa ha d'establir un pla d'autocontrols analítics sobre l'abocament, en el qual s'han de caracteritzar els paràmetres que s'indiquen a continuació, amb la periodicitat següent:  
En tots els casos, les mostres han de ser integrades durant 24 hores, i s'han de prendre en l'arqueta de registre. Les anàlisis han de ser efectuades per un laboratori homologat, entenent per tal els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les esmentades anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, junt amb l'acta de presa de mostres del laboratori. El cost econòmic associat a aquestes operacions serà a càrrec de l'empresa sol·licitant.  
La durada d'aquests controls analítics estarà determinada pel manteniment dels valors de l'abocament dins dels límits i de les condicions que estableix la corresponent resolució. Serà l'EPSAR la que determine la variació de la freqüència dels controls i, si escau, la seua finalització.  
Els abocaments han de complir en tot moment els límits de contaminants que reflecteix la corresponent ordenança municipal d'abocaments, o si no n'hi ha, el model d'ordenança d'abocaments de l'EPSAR.  
Caldrà presentar en la Direcció General per al Canvi Climàtic un certificat emés per l'ajuntament corresponent de la connexió i acceptació dels abocaments d'aigües residuals sanitàries, industrials i pluvials a la xarxa de clavegueram municipal, indicant-hi la data en què es va fer la connexió.  
5. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment   
\* \* \* \* \*  
contaminants del sòl i els criteris i estàndards per a la declaració de sòls contaminats.  
En aquest sentit, la empresa ha formalitzat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
No obstant això, segons es notifica en l'informe, l'empresa té un depòsit subterrani de fueloil de 50 m³ de capacitat, instal·lat en 1983. Per tant, a causa del llarg període de temps que ha estat operatiu, podria constituir un focus d'afecció dels terrenys adjacents al voltant del tanc; a més, atés que l'activitat a la parcel·la es va iniciar en 1947, no pot descartar-se que aquest depòsit n'haguera substituït altres de més antics. Per tot això, s'adverteix que aquesta circumstància s'ha de tenir en compte a fi de verificar una possible contaminació del sòl, sobretot en el cas que el depòsit haja de ser desmantellat i excavada la terra adjacent, i en aquest cas caldrà controlar i, si escau, analitzar la possible afecció.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La gestió dels equips contaminats amb PCB s'ha de dur a terme sempre dins del que fixa el Reial decret 1378/1999, de 27 d'agost, pel qual s'estableixen mesures per a l'eliminació i gestió dels policlorobifenils, policloroterfenils i aparells que els continguen, i el Decret 135/2002, de 27 d'agost, del Govern Valencià, pel qual s'aprova el pla de descontaminació i eliminació de PCB de la Comunitat Valenciana.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de la magnitud que es detalla a continuació i la capacitat de producció de producte acabat en les instal·lacions del centre productiu detallat en l'annex I siga de l'ordre de 6.510 tones/any.  
Aquest centre productiu està inscrit en el Registre de Petits Productors de Residus Tòxics i Perillosos de la Comunitat Valenciana.  
L'empresa ha de tenir els documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals (o còpies compulsades), han d'estar segellats pel gestor i han d'estar vigents.  
6.2. Control de residus  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat segons el tipus de residu, ha d'estar convenientment senyalitzat i s'ha de fer en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a aquells residus la mescla dels quals, en el cas que es produïsquen vessaments, represente un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, pel qual s'aprova el Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que tinguen l'autorització administrativa corresponent per a gestionar-los.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puguen alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en què, a més de les dades identificatives, han de figurar-hi les següents:  
Les causes de l'incident.  
L'hora en què es va produir i la duració.   
Les característiques de l'emissió o abocament.   
Les mesures correctores adoptades.  
L'hora i la forma en què es va comunicar el succés.  
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que els permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria mediambientals (EMAS), bé al sistema de gestió mediambiental UNE-EN ISO 14126: 1996.  
Així mateix, quan es determine el cessament d'alguna de les unitats, caldrà desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i el Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures previstes en el projecte.  
9. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta visita serà efectuada en el termini de sis mesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Valencia, 29 d'octubre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Saturnino Adell e Hijos, SA, en les seues instal·lacions de Castelló de la Plana, té una instal·lació de transformació de subproductes de categoria 3, amb una capacitat de tractament de 33.920 tones/any de material categoria 3. La capacitat de producció és de 7.462.400 kg/any de farines càrnies i 7.123.200 kg/any de greix animal.  
El procés consisteix bàsicament en la trituració dels productes carnis, que posteriorment s'introdueixen en el digestor, on es fa una fusió seca del material triturat i la seua esterilització.  
El digestor fa una despressurització automàtica i el material es deposita directament en l'assecador; els bafs s'extrauen per mitjà d'un ventilador i es dirigeixen a la línia del llavador de gasos per al seu tractament.  
Després del tractament tèrmic, se separa la fracció sòlida proteica (llardó) de la fracció líquida (greix), mitjançant un percolador continu. El llardó és premsat per a extraure el percentatge que encara queda de greix, i després del cribratge i la mòlta, la farina obtinguda és emmagatzemada en sitges. El greix obtingut del percolador i del premsatge del llardó passa al decantador, on per mitjà de centrifugació s'eliminen les possibles fraccions sòlides (proteïnes) que puguen haver-hi, i després de la decantació passa als depòsits d'emmagatzematge.  
Pel que fa al focus d'emissió atmosfèrica, la indústria disposa d'una caldera generadora de vapor, que usa com a combustible fueloil BIA, i emet a l'atmosfera els gasos de combustió.  
Per a evitar l'emissió de males olors, l'empresa disposa d'un aerocondensador i un llavador de gasos, al qual es condueixen tots els vapors generats per la matèria primera durant el seu processament.  
L'activitat s'abasteix d'aigua de la xarxa municipal. El consum s'estima en uns 775 m³/any.  
Les aigües residuals sanitàries són abocades directament a la xarxa de clavegueram.  
Les aigües residuals industrials passen a través d'un sistema de tres basses de decantació per a disminuir la càrrega contaminant abans de ser abocades al col·lector municipal.  
Les aigües pluvials, tenint en compte les característiques de l'activitat, no arrosseguen material de cap tipus ni entra en contacte amb substàncies perilloses que puguen contaminar-les; per això s'aboquen directament al col·lector municipal.  
Des del punt de vista de la producció de residus, la instal·lació s'inscriu com a xicotet productor de residus perillosos.